
Parlamentul  României

Camera  Deputaţilor

Comisia pentru industrii si servicii
Bucureşti, 11.09.2013                             Nr.4c-3/283/2013



Aviz


asupra propunerii legislative pentru modificarea şi completarea Legii educaţiei naţionale nr.1/2013



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru învăţământ, ştiinţă, tineret şi sport, cu propunerea legislativă pentru modificarea şi completarea Legii educaţiei naţionale nr.1/2013, transmisă cu adresa nr.P.L.x200 din 25 iunie 2013, înregistrată sub nr.23/283 din 25 iunie 2013.



Propunerea legislativă pentru modificarea şi completarea Legii educaţiei naţionale nr.1/2013, are ca obict de reglementare, astfel cum rezultă şi din Expunerea de motive, perceperea unui tarif unic, egal cu un tarif mediu naţional, elevilor care domiciliează în altă localitate decât cea în care se află unitatea de învăţământ, care va fi calculat de Ministerul Transporturilor împreună cu autorităţile publice locale şi actualizat „periodic” de către acesta din urmă, şi care va fi obligatoriu pentru operatorii de transport rutier care realizează transport public interurban. 


Consiliul Legislativ a avizat favorabil propunerea legislativă cu avizul nr.576/18.06.2013, cu observaţii şi propuneri care nu au fost însuşite de iniţiator.



Membrii comisiei au dezbătut propunerea legislativă în şedinţele din 3 şi 11.09.2013. 

În urma dezbaterilor, membrii comisiei au hotărât în unanimitate, să avizeze negativ propunerea legislativă pentru modificarea şi completarea Legii educaţiei naţionale nr.1/2013.

Prin obiectul şi conţinutul său, proiectul de lege face parte din categoria legilor organice.


Potrivit art.75 alin. (1) din Constituţia României, republicată, Camera Deputaţilor este prima Cameră sesizată.


PREŞEDINTE,

Iulian Iancu

Consilier parlamentar,

Dr.Fiz.Maria Cristina Bălănescu

